Document ID: 31987R3945

ΚΑΝΟΝΙΣΜΟΣ (ΕΟΚ) αριθ. 3945/87 ΤΗΣ ΕΠΙΤΡΟΠΗΣ
της 21ης Δεκεμβρίου 1987
για την τροποποίηση των κανονισμών (ΕΟΚ) αριθ. 171/78, (ΕΟΚ) αριθ. 232/83 και (ΕΟΚ) αριθ. 1700/84 του τομέα του χοιρείου κρέατος σχετικών με την επιστροφή κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο^(1), και ιδίως το άρθρο 15 παράγραφος 1 δεύτερο εδάφιο,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος^(2), όπως τροποποιήθηκε τελευταία από τον κανονισμό (ΕΟΚ) αριθ. 3906/87^(3), και ιδίως το άρθρο 15 παράγραφος 6,
Εκτιμώντας:
ότι από την 1η Ιανουαρίου 1988 καθιερώνεται με τον κανονισμό (ΕΟΚ) αριθ. 2658/87, με βάση την ονοματολογία του εναρμονισμένου συστήματος, συνδυασμένη ονοματολογία των εμπορευμάτων που θα ικανοποιεί συγχρόνως τις απαιτήσεις του κοινού δασμολογίου και των στατιστικών του εξωτερικού εμπορίου της Κοινότητας
ότι ο κανονισμός (ΕΟΚ) αριθ. 3846/87 της Επιτροπής^(4) καθόρισε την ονοματολογία που εφαρμόζεται σχετικά με τις επιστροφές κατά την εξαγωγή
ότι οι κανονισμοί (ΕΟΚ) αριθ. 171/78 της Επιτροπής της 30ής Ιανουαρίου 1978 περί των ειδικών όρων για τη χορήγηση των επιστροφών κατά την εξαγωγή ορισμένων προϊόντων στον τομέα του χοιρείου κρέατος^(5), όπως τροποποιήθηκε τελευταία από τον κανονισμό (ΕΟΚ) αριθ. 206/83^(6), (ΕΟΚ) αριθ. 232/83 της Επιτροπής της 28ης Ιανουαρίου 1983 που καθορίζει τον κατάλογο των προϊόντων του τομέα του χοιρείου κρέατος που επωφελούνται του καθεστώτος του προκαθορισμού των επιστροφών κατά την εξαγωγή και καταργεί τον κανονισμό (ΕΟΚ) αριθ. 857/78^(7), όπως τροποποιήθηκε από τον κανονισμό (ΕΟΚ) αριθ. 922/85^(8) και (ΕΟΚ) αριθ. 1700/84 της Επιτροπής της 18ης Ιουνίου 1984 περί ειδικών λεπτομερειών εφαρμογής του καθεστώτος των πιστοποιητικών προκαθορισμού της επιστροφής στον τομέα του χοιρείου κρέατος^(9), όπως τροποποιήθηκε από τον κανονισμό (ΕΟΚ) αριθ. 922/85, πρέπει να προσαρμοστούν για να ληφθεί υπόψη η χρησιμοποίηση της νέας συνδυασμένης ονοματολογίας που βασίζεται
στο εναρμονισμένο σύστημα ότι με την ευκαιρία αυτή θα πρέπει να εκσυγχρονισθεί η ονοματολογία ορισμένων μεθόδων των αναλύσεων που είναι απαραίτητες για τον έλεγχο των προϊόντων που απολαμβάνουν της χορήγησης επιδότησης κατά την εξαγωγή.
ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ίΑρθρο 1
Ο κανονισμός (ΕΟΚ) αριθ. 171/78 τροποποιείται ως εξής:
1. ^Το παράρτημα Ι αντικαθίσταται από το παράρτημα Ι του παρόντος κανονισμού.
2. ^Το παράρτημα ΙΙ αντικαθίσταται από το παράρτημα ΙΙ του παρόντος κανονισμού.
ίΑρθρο 2
Το παράρτημα του κανονισμού (ΕΟΚ) αριθ. 232/83 αντικαθίσταται από το παράρτημα ΙΙΙ του παρόντος κανονισμού.
ίΑρθρο 3
Ο κανονισμός (ΕΟΚ) αριθ. 1700/84 τροποποιείται ως εξής:
1. ^Στο άρθρο 2 η πρώτη περίπτωση αντικαθίσταται από το ακόλουθο κείμενο:
«- 6 ECU ανά 100 χιλιόγραμμα, καθαρό βάρος, για τα προϊόντα που υπάγονται στις διακρίσεις 0103^91^10, 0103^92^19, 0203^11^10, 0203^12^11, 0203^12^19, 0203^19^11, 0203^19^13, 0203^19^15, 0203^19^55, 0203^21^10, 0203^22^11, 0203^22^19, 0203^29^11, 0203^29^13, 0203^29^15 και 0203^29^55 της συνδυασμένης ονοματολογίας,».
2. ^Στο άρθρο 3 η παράγραφος 2 αντικαθίσταται από το ακόλουθο κείμενο:
«2. Επιπλέον, όταν η δυνατότητα προκαθορισμού της επιστροφής, είτε για όλους τους προορισμούς είτε για ορισμένους προορισμούς, περιορίζεται στα προϊόντα που περιγράφονται σε ένα μέρος της διακρίσεως της συνδυασμένης ονοματολογίας, η αίτηση πιστοποιητικού
και το πιστοποιητικό συμπεριλαμβάνουν, στη θέση 12, την περιγραφή αυτού του τμήματος της διακρίσεως της συνδυασμένης ονοματολογίας και τον σχετικό αριθμό που αναφέρεται στη θέση 8 και του οποίου προηγείται ένα ''εχ''.
Το πιστοποιητικό ισχύει μόνο για το προϊόν που περιγράφεται με αυτό τον τρόπο.»
3. ^Το παράρτημα αντικαθίσταται από το παράρτημα IV του παρόντος κανονισμού.
ίΑρθρο 4
Ο παρών κανονισμός αρχίζει να ισχύει την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος
Βρυξέλλες, 21 Δεκεμβρίου 1987.

Labels: 3
17